**SISÄLTÖ**

Taulukkopohjat:

**Taulukko 1.** Hautausmaan talvihoito

**Taulukko 2.** Hautausmaan puhtaanapito ja jätehuolto

**Taulukko 3.** Hautausmaan rakenteiden, varusteiden, kalusteiden ja laitteiden hoito

**Taulukko 4.** Hautausmaan kasvillisuuden hoito (Rakennetut viheralueet R)

**Taulukko 5.** Hautausmaan avoimien viheralueiden (A) hoito

**Taulukko 6.** Hautausmaan metsien (M) hoito

**Taulukko 7.** Hautausmaan haitallisten vieraskasvien poisto

**Taulukko 8.** Hautausmaan dynaamisten kasvi-istutusten hoito

**Taulukko 9.** Hautausmaan kunto- ja turvallisuustarkastukset ja -inventoinnit

**Taulukko 10.** Hautausmaan järjestelmien hoito ja käyttö

**Taulukko 1. Hautausmaan talvihoito, mallipohja.** Jokainen seurakunta ja seurakuntayhtymä muokkaa ja täydentää taulukon sisältöä oman tarpeensa mukaan.

| 1. HAUTAUSMAAN TALVIHOITO |
| --- |
| Hoitotyöt |
| Talvihoidon valmistelutyöt (mm. aurausviitoituksen asentaminen)  Lumenpoisto (mm. auraus, linkous, käsilumityöt, sohjon ja jään poisto hulevesikaivojen ritiläkansista, lumen kuormaus ja kuljetus)  Liukkauden torjunta (mm. hiekoitus, HUOM! Katso myös taulukko 10 Hautausmaan järjestelmien hoito ja käyttö, kohta Sulanapitojärjestelmät)  Hiekoitushiekkojen poisto ja pölynsidonta (mm. pesu, harjaus) |
| Hoitotöiden yleiset laatuvaatimukset |
| Talvihoidon laatuvaatimukset ovat soveltuvilta osin Viherympäristöliitto ry:n julkaiseman Viheralueiden kunnossapidon yleinen työselostus VKT 2021 -julkaisun kohdan 61100 Viheralueiden lumen poisto ja liukkaudentorjuntamukaiset. |
| Laadunvalvonta |
| Laadunvalvonnassa noudatetaan soveltuvilta osin Viherympäristöliitto ry:n julkaiseman Viheralueiden kunnossapidon yleinen työselostus VKT 2021 -julkaisun kohdan 61000.1 Viheralueiden talvihoidon laadunarviointi vaatimuksia.  Kirkkojen, kappelien, seurakuntatalojen ja kiinteistöjen sekä hautausmaiden kulkuväylien kuljettavuus, esteettömyys ja turvallisuus tarkistetaan aina ennen tilaisuuksien alkua.  Talvihoidon laatua ja alueiden turvallisuutta tarkkaillaan säännöllisesti muiden talvikauden kunnossapitotöiden ohella. |
| Työmenetelmät ja toimintatavat |
| Liukkautta torjutaan hiekoittamalla esimerkiksi sepelillä. Kemiallista liukkauden torjuntaa ei käytetä.  Hiekoitushiekat poistetaan kevätkunnostuksen yhteydessä päällysteiltä ja nurmikoilta, kasvillisuusistutuksista ja erikseen sovituilta niittyalueilta.  Erikseen sovittavat muistomerkit peitetään talveksi suunnitelman mukaan.  Erikseen sovittavista vesialtaista ja -rakenteista poistetaan vesi alueen muun syyskunnostuksen yhteydessä. |
| Hoitotöiden resurssit ja ajankäyttö |
| Talvihoito arkisin: omana työnä/ urakoitsijan työnä  Talvihoito viikonloppuisin: omana työnä/ urakoitsijan työnä  Talvihoito arkipyhinä: omana työnä/ urakoitsijan työnä  Lumikasojen kuormaus ja pois kuljetus: omana työnä/ urakoitsijan työnä  Viikonlopun lumipäivystys: omana työnä/ urakoitsijan työnä |
| Erikseen sovittavat työtehtävät |
| Kulkuväylältä haudalle johtavien saattoväylien lumenpoisto ja liukkauden torjunta.  Muistelupaikkojen lumenpoisto.  Viikonloppujen lumipäivystys.  Lumien läjitys ja läjityspaikat.  Hoitotietojen päivittäminen omaisuudenhallintajärjestelmään (mm. paikkatietojärjestelmä). |
| Muut kunnossapidon suunnittelussa ja kunnossapidossa huomioitavat asiat |
| Omaisuudenhallintajärjestelmän (mm. paikkatietojärjestelmä) tietojen hyödyntäminen kunnossapidon suunnittelussa.  Talvihoito kohdentuu erikseen sovituille kulkuväylille ja portaille.  Lumien kasauspaikkojen sijoittaminen turvallisesti. |

**Taulukko 2. Hautausmaan puhtaanapito ja jätehuolto, mallipohja.** Jokainen seurakunta ja seurakuntayhtymä muokkaa ja täydentää taulukon sisältöä oman tarpeensa mukaan.

| 2. HAUTAUSMAAN PUHTAANAPITO JA JÄTEHUOLTO |
| --- |
| Hoitotyöt |
| Roskien poisto (mm. irtoroskien keruu, roska-astioiden tyhjennys, siunaustilaisuuden jälkeen haudoille ja kukkienlaskupaikoille jätettyjen kukkien ja kukkalaitteiden keruu)  Päällysteiden puhtaanapito  Kalusteiden, varusteiden ja suojien puhtaanapito  Vesialtaiden ja -rakenteiden puhtaanapito  Töhryjen poisto  Hautausmaan kevätsiivous  Hautausmaan syyssiivous |
| Hoitotöiden yleiset laatuvaatimukset |
| Puhtaanapidon laatuvaatimukset ovat soveltuvilta osin Viherympäristöliitto ry:n julkaiseman Viheralueiden kunnossapidon yleinen työselostus VKT 2021 -julkaisun kohdan 62000 Viheralueiden puhtaanapitomukaiset. |
| Laadunvalvonta |
| Laadunvalvonnassa noudatetaan soveltuvilta osin Viherympäristöliitto ry:n julkaiseman Viheralueiden kunnossapidon yleinen työselostus VKT 2021 -julkaisun kohdan 62000.1 Viheralueiden puhtaanapidon laadunarviointivaatimuksia.  Kirkkojen, kappelien, seurakuntatalojen ja kiinteistöjen ulkoalueiden sekä hautausmaiden siisteys ja turvallisuus tarkistetaan aina ennen tilaisuuksien alkua niillä alueilla, joihin tilaisuus tai toiminta kohdentuu.  Puhtaanapidon laatua ja alueiden turvallisuutta tarkkaillaan säännöllisesti muiden kunnossapitotöiden ohella. |
| Työmenetelmät ja toimintatavat |
| Siunaustilaisuuksien jälkeen haudoille jätetyt kukat ja kukkalaitteet poistetaan hautaustoimen ohjesäännön mukaan.  Kevätkunnostuksen yhteydessä haudoilta poistetaan kertakäyttöiset hautakynttilät ja -lyhdyt, havut ja kanervat sekä muut talvikoristeet.  Muistelupaikoilta ja yhteismuistomerkkialueilta:   * poistetaan palaneet kertakäyttöiset hautakynttilät, rikkoutuneet koriste-esineet viikoittain * puhdistetaan kulkuväylät ja kiveysalueet * poistetaan huonoksi menneet ruukku- ja leikkokukat sekä muut kukkalaitteet ja muistokukat. |
| Hoitotöiden resurssit ja ajankäyttö |
| Alueelta poistetaan roskat Viheralueiden puhtaanapitoluokituksen mukaan:   * P1 Päivittäin (ma‒la): kerran päivässä * P2 Työpäivinä (ma‒pe): kerran päivässä * P3 Viikoittain: kolme (3) kertaa viikossa * P4 Viikoittain: kaksi (2) kertaa viikossa * P5 Viikoittain: kerran viikossa * P6 Kuukausittain: kerran kuukaudessa * P7 Vuosittain: kerran vuodessa.   Sidotut päällysteet puhdistetaan Viheralueiden puhtaanapitoluokituksen mukaan:   * P1 Päivittäin (ma‒la): kerran päivässä * P2 Työpäivinä (ma‒pe): kerran viikossa * P3 Viikoittain: kaksi (2) kertaa kuukaudessa * P4 Viikoittain: kaksi (2) kertaa kuukaudessa * P5 Viikoittain: kerran kuukaudessa * P6 Kuukausittain: sovitaan erikseen * P7 Vuosittain: sovitaan erikseen.   Sidotut päällysteet pestään Viheralueiden puhtaanapitoluokituksen mukaan:   * P1 Päivittäin (ma‒la): kerran kesäkaudessa * P2 Työpäivinä (ma‒pe): kerran kesäkaudessa * P3 Viikoittain: kerran kesäkaudessa * P4 Viikoittain: kerran kesäkaudessa * P5 Viikoittain: sovitaan erikseen * P6 Kuukausittain: sovitaan erikseen * P7 Vuosittain: sovitaan erikseen.   Kalusteiden puhdistus ja töhryjen poisto tehdään Viheralueiden puhtaanapitoluokituksen mukaan:   * P1 Päivittäin (ma‒la): tarvittaessa kerran päivässä * P2 Työpäivinä (ma‒pe): tarvittaessa kerran viikossa * P3 Viikoittain: tarvittaessa kerran viikossa * P4 Viikoittain: tarvittaessa kerran viikossa * P5 Viikoittain: tarvittaessa kerran kuukaudessa * P6 Kuukausittain: tarvittaessa kerran kuukaudessa * P7 Vuosittain: sovitaan erikseen.   Kalusteiden pesu tehdään Viheralueiden puhtaanapitoluokituksen mukaan:   * P1 Päivittäin (ma‒la): kerran kuukaudessa * P2 Työpäivinä (ma‒pe): kolme (3) kertaa kesäkaudessa * P3 Viikoittain: kaksi (2) kertaa kesäkaudessa * P4 Viikoittain: kaksi (2) kertaa kesäkaudessa * P5 Viikoittain: kerran kesäkaudessa * P6 Kuukausittain: tarvittaessa kerran kesäkaudessa * P7 Vuosittain: sovitaan erikseen.   Ohje  Kesäkaudella tarkoitetaan sulanmaan ajanjaksoa, jona aikana tehdään kesähoitoa. Ajanjakso sijoittuu huhti‒lokakuulle. Kesäkauden sijoittuminen tälle ajanjaksolle vaihtelee maan eri osissa, ja paikallisesti ajanjakso määritetään sopimusasiakirjoihin.  Viheralueiden puhtaanapitoluokituksessa kalusteella tarkoitetaan leikkivälineitä, ulkokuntoiluvälineitä, ulkokalusteita, katoksia, ilmoitus- ja opastetauluja ja muita viheralueen kalusteita ja varusteita. |
| Erikseen sovittavat työtehtävät |
| Vaarallisten jätteiden hävittäminen (mm. tilataan vaarallisia jätteitä käsittelevältä yritykseltä tai toimitetaan ongelmajätteitä vastaanottaviin toimipaikkoihin).  Hoitotietojen päivittäminen omaisuudenhallintajärjestelmään (mm. paikkatietojärjestelmä). |
| Muut kunnossapidon suunnittelussa ja kunnossapidossa huomioitavat asiat |
| Omaisuudenhallintajärjestelmän (mm. paikkatietojärjestelmä) tietojen hyödyntäminen kunnossapidon suunnittelussa.  Viheralueiden puhtaanapitoluokan (P) määrittäminen. Viheralueiden puhtaanapitoluokitus (P) on esitetty Viherympäristöliitto ry:n julkaisemassa Viheralueiden kunnossapitoluokitus RAMS 2020 -julkaisussa.  Jätteen lajittelun jätejakeiden määrittely (mm. puu- ja rakennusjäte, metallijäte, keräyspaperi, keräyspahvi, biojäte, energiajäte, sekajäte, SER-jäte eli sähkö- ja elektroniikkaromu, ongelmajäte).  Vaarallisten jätteiden varastointipaikkojen määrittäminen, kirjanpidon järjestäminen ja jätteiden turvallinen käsitteleminen.  Ohje  Vaarallisia jätteitä ovat mm. jäteöljyt, kiinteä öljyinen jäte, akut, paristot, loistelamput, painekyllästetty puu, maalit, kasvinsuojeluaineet, huolto- ja korjauskemikaalit jne.  Varastoitavista vaarallisista jätteistä pidetään kirjanpitoa, josta selviää tuoja, määrät ja tuotavan vaarallisen jätteen laatu sekä mihin toimitettu edelleen ja kenen toimesta*.*  Jätemäärien seuranta ja seurantatietojen käyttö jätehuollon suunnittelussa.  Jäte- ja lajittelupisteiden sijoittaminen.  Keräysastioiden oikea mitoitus, tyhjennysaikataulu ja pesu.  Jätteen lajittelun ohjeistus hautausmaalla kävijöille.  Jätemäärän vähentäminen ja jätteen kierrätysmahdollisuudet (mm. kasvijätteen kompostointi tai haketus, ylijäämämaiden hyödyntäminen).  Ohje  Kasvijätteisiin kuuluvat ruohosilppu, lehdet, oksat, risut ja muut kasviperäiset jätteet.  Ylijäämämaita syntyy hautaamisesta ja sitomattomien päällystealueiden kunnossapidosta.  Ylijäämämaiden välivarastointi ja jatkokäsittely.  Ohje  Jätemaita ovat ylijäämämaat, joita ei voida hyödyntää hautausmaakäytössä, kuten savi. Ylijäämämaat haudatuilta alueilta sijoitetaan hautausmaa-alueelle. Muut ylijäämämaat voidaan toimittaa maankaatopaikalle.  Suositukset omaisille (mm. perennojen käyttö istutuksissa, siirtyminen lyhdyissä poltettavien öljykynttilöiden käyttöön).  Mahdolliset kevät- ja syystalkoot hautausmaalla kävijöille (mm. haravointitalkoot). |

**Taulukko 3. Hautausmaan rakenteiden, varusteiden, kalusteiden ja laitteiden hoito, mallipohja.** Jokainen seurakunta ja seurakuntayhtymä muokkaa ja täydentää taulukon sisältöä oman tarpeensa mukaan.

| 3. HAUTAUSMAAN rakenteiden, varusteiden, kalusteiden ja laitteiden hoito |
| --- |
| Hoitotyöt |
| Rakenteiden hoito (mm. kuivatusrakenteet, päällysteet, muurit):   * kuivatusrakenteiden kiintoaineen ja tukkeutumien poisto * ojien ja painanteiden avaaminen * päällysteiden rajaus, tasaus, paikkaus, saumausmateriaalin lisäys, korkeuspoikkeamien korjaus, rikkakasvien torjunta   Varusteiden, kalusteiden ja suojien hoito (mm. penkit, pyörätelineet, roska-astiat, opasteet, pistorasiatolpat, aidat, katokset):   * toimintakunnon tarkastus * suoristus * mekanismien huolto * pintojen paikkakäsittely * töhryjen ja tarrojen poistaminen * kausimuutokset ja siirrot * turvallisuudesta huolehtiminen   Laitteiden hoito (mm. yleisökäymälät):   * toimintakunnon tarkastus * toimintakunnosta ja turvallisuudesta huolehtiminen   Muiden rakenteiden, varusteiden, kalusteiden ja laitteiden hoito (mm. vesialtaat- ja -rakenteet).  Lisäksi yhteismuistomerkkien, muualle haudattujen muistopaikkojen, taideteosten ja yksittäisten hautojen hoito käsitellään tämän otsikon alla.  Huom! Talvihoito on esitetty taulukossa 1 Hautausmaan talvihoito. Puhtaanapito on esitetty taulukossa 2 Hautausmaan puhtaanapito ja jätehuolto. |
| Hoitotöiden yleiset laatuvaatimukset |
| Rakenteiden, varusteiden, kalusteiden ja laitteiden hoidon laatuvaatimukset ovat soveltuvilta osin Viherympäristöliitto ry:n julkaiseman Viheralueiden kunnossapidon yleinen työselostus VKT 2021 -julkaisun kohdan 63000 Viheralueiden rakenteiden, varusteiden, kalusteiden ja laitteiden hoito mukaiset. |
| Laadunvalvonta |
| Laadunvalvonnassa noudatetaan soveltuvilta osin Viherympäristöliitto ry:n julkaiseman Viheralueiden kunnossapidon yleinen työselostus VKT 2021 -julkaisun kohdan 63000.1 Viheralueiden rakenteiden, varusteiden, kalusteiden ja laitteiden hoidon laadunarviointivaatimuksia.  Rakenteiden, varusteiden, kalusteiden ja laitteiden hoidon laatua ja turvallisuutta tarkkaillaan säännöllisesti muiden kunnossapitotöiden ohella. |
| Työmenetelmät ja toimintatavat |
| Irtonaiset kalusteet ja varusteet viedään talvisäilöön tai siirretään pois talvihoidon edestä.  Roska-astioiden kannet pidetään lumesta vapaana talvella.  Huonokuntoiset roska-astiat, pyörätelineet, opasteet ja penkit vaihdetaan ehjiin. |
| Hoitotöiden resurssit ja ajankäyttö |
| Turvallisuutta vaarantavat vauriot korjataan välittömästi.  Vesialtaiden ja -rakenteiden puhtautta ja toimivuutta seurataan viikoittain.  Luonnonkivimuureista irronneet kivet asennetaan paikoilleen mahdollisimman pian.  Kalusteiden, varusteiden ja päällysteiden pesu tehdään puhtaanapitoluokituksen mukaan (taulukko 2). |
| Erikseen sovittavat työtehtävät |
| Rakenteiden, kalusteiden, varusteiden, suojien, vesialtaiden ja -rakenteiden, kastelulaitteiden jne. korjaus eli uusiminen, siirto ja poisto.  Avo-ojan aukaisussa syntyvien maa-aineksien käsittely.  Päällystealueiden kemiallinen rikkakasvien torjunta.  Pintakäsittelyiden uusiminen.  Pintojen graffitisuojaukset.  Kulttuurihistoriallisesti arvokkaiden muistomerkkien hoito.  Muistomerkkien kesäkaudenaikainen pesu.  Sitomattomien päällysteiden pölynsidonta kemiallisesti. Suolausta käytetään pölynsidontaan vain äärimmäisessä tilanteessa pitkään jatkuneen kuivan kauden aikana.  Hoitotietojen päivittäminen omaisuudenhallintajärjestelmään (mm. paikkatietojärjestelmä). |
| Muut kunnossapidon suunnittelussa ja kunnossapidossa huomioitavat asiat |
| Omaisuudenhallintajärjestelmän (mm. paikkatietojärjestelmä) tietojen hyödyntäminen kunnossapidon suunnittelussa.  Hautamuistomerkin hoidossa noudatetaan Museoviraston julkaisun Hautamuistomerkkien hoito ohjeita.  Sankarihautausmaan hoidossa ja kunnostuksessa noudatetaan Museoviraston julkaisun Sankarihautausmaiden perinne, hoito ja kunnostus ohjeita. |

**Taulukko 4. Hautausmaan kasvillisuuden hoito (Rakennetut viheralueet R), mallipohja.** Jokainen seurakunta ja seurakuntayhtymä muokkaa ja täydentää taulukon sisältöä oman tarpeensa mukaan.

| 4. HAUTAUSMAAN kasvillisuuden hoito (Rakennetut viheralueet R) |
| --- |
| Hoitotyöt |
| Rakennus- ja takuuaikainen hoito (kun urakoitsija rakentanut hautausmaan)  Kevätkunnostus  Kalkitus ja lannoitus  Kastelu  Rikkakasvin ja haitallisten vieraskasvien (taulukko 7) torjunta  Kasvitautien ja tuholaisten torjunta  Leikkaus ja siistiminen  Istutusalueen rajaus  Syyskunnostus  Nurmikoiden ilmastus, pystyleikkuu ja kattaminen  Perennojen, sipuli- ja mukulakasvien jakaminen  HUOM 1! Tähän sisältyy nurmikoiden, kuntan sekä kausikasvi-, ryhmäruusu-, perenna-, sipuli- ja mukulakasvi-, pensas-, köynnös- ja puuistutusten hoito.  HUOM 2! ”Siistimisellä” tarkoitetaan sitä, että kasvillisuusalue on yleisilmeeltään kunnossapitoluokan ja/tai puhtaanapitoluokan sekä suunnitelman mukaisella laadullisella tasolla.  ”Siistiminen” tai ”siisti” ei automaattisesta tarkoita esimerkiksi sitä, että kasvijätteet on tarpeen ”siivota” pois kasvi-istutuksista. Kasvijätteet voidaan jättää ja/tai käsitellä esimerkiksi silppuamalla kasvi-istutusten kasvualustan katteeksi tai maanparannusaineeksi, kun ne eivät tee poikkeamaa kunnossapitoluokan määrittämistä muista vaatimuksista ja laadullisista tavoitteista.  ”Siistimisellä” tarkoitetaan myös hoitotöihin liittyvää työn jälkien siistimistä, jätteiden poisvientiä ja kunnossapitokohteen viimeistelyä ennen työn itselleluovuttamista ja kohteesta poistumista. |
| Hoitotöiden yleiset laatuvaatimukset |
| Kasvillisuuden hoidon laatuvaatimukset ovat soveltuvilta osin Viherympäristöliitto ry:n julkaiseman Viheralueiden kunnossapidon yleinen työselostus VKT 2021 -julkaisun kohdan 64200 Rakennettujen viheralueiden kasvillisuusalueiden hoitomukaiset. |
| Laadunvalvonta |
| Laadunvalvonnassa noudatetaan soveltuvilta osin Viherympäristöliitto ry:n julkaiseman Viheralueiden kunnossapidon yleinen työselostus VKT 2021 -julkaisun kohdan 64200.1 Rakennettujen viheralueiden kasvillisuusalueiden kunnossapidon laadunarviointivaatimuksia.  Kasvillisuuden hoidon laatua tarkkaillaan säännöllisesti muiden kunnossapitotöiden ohella. |
| Työmenetelmät ja toimintatavat |
| Nurmikko kunnostetaan turvallisuuden vuoksi siinä vaiheessa, kun arkku tai uurna maatuu ja maanpinta painuu.  Nurmikkoalueet viimeistellään kunnossapitoluokan mukaan.  Kastelutarve tarkastetaan jokaisella hoitokerralla. Erityisesti kiinnitetään huomiota kausikasvien ja puiden kastelutarpeeseen. Kausikasvien kastelu aloitetaan ennen kuin kuivumisen merkkejä esiintyy.  Kausikasvi-istutus kastellaan viikoittain koko kasvukauden ajan. Istutusastioissa tai -altaissa kasvavat kausikasvit tarvitsevat kastelua yleensä useammin kuin maassa kasvavat kausikasvit.  Kastellaan mieluiten imeyttämällä vesi hitaasti kasvualustaan. |
| Hoitotöiden resurssit ja ajankäyttö |
| Lisätyövaraukset myrskyjen ja tuulisen sään jälkeen puista pudonneiden oksien ja kaatuneiden tai kallistuneiden puiden raivaamiseen.  Syyskunnostuksen työvaraus alueilla, joilla on runsaasti lehtipuita ja/tai lehtikuusia.  Rakennetun arvoviheralueella (R1) pudonneet lehdet poistetaan syyskunnostuksen yhteydessä muutaman kerran ja viimeisen kerran, kun ympäröivät kasvit ovat pudottaneet lehtensä. Toimintaviheralueen (R2) ja käyttöviheralueen (R3) kasvillisuusalueella, joissa kasvijätettä ei jätetä paikoilleen, pudonneet poistetaan, kun ympäröivät kasvit ovat pääsääntöisesti pudottaneet lehtensä.  Rakennetun arvoviheralueen (R1) kausikasvi-istutus ja ryhmäruusuistutus kitketään tai harataan kerran viikossa. Toimintaviheralueen (R2) ja käyttöviheralueen (R3) kausikasvi-istutus kitketään tai harataan joka toinen viikko.  Kausikasvi-istutuksen ja ryhmäruusuistutuksen katteeton kasvualusta kuohkeutetaan rakennetun arvoviheralueen (R1) istutusalueella yleensä kerran kuukaudessa, toimintaviheralueen (R2) ja käyttöviheralueen (R3) istutusalueella vähintään kaksi kertaa kasvukaudessa  Rakennetun arvoviheralueen (R1) kausikasvi-istutuksen kasvualusta rajataan kasvukaudella joka toinen viikko. Toimintaviheralueen (R2) ja käyttöviheralueen (R3) kausikasvi-istutuksen kasvualusta rajataan kasvukaudella kerran kuukaudessa. |
| Erikseen sovittavat työtehtävät |
| Takuuajan hoidosta sovitaan erikseen urakka-asiakirjoissa.  Maa-ainesten siemen- ja juuripankkia hyödyntämällä kasvitetuilla alueilla sekä luonnon monimuotoisuutta edistävillä biotooppipohjaisilla ja dynaamisilla kasvillisuusalueilla määritetään suunnitelma-asiakirjoissa, työohjeissa, urakka-asiakirjoissa tai niiden puuttuessa erikseen sopien, mitkä kasvilajit poistetaan rikkakasveina.  Kasvillisuusistutusten korjaus eli uusiminen, siirto ja poisto (mm. kuolleet ja huonokuntoiset puut).  Rakennetuilla viheralueilla (R1, R2, R3 ja R4) kasvillisuusalueen yhteispinta-alaltaan yli viiden (5) prosentin laajuisten aukkopaikkojen paikkaaminen.  Kemiallinen rikkakasvitorjunta.  Nurmikon rikkakasvitorjunta.  Nurmikon ilmastus, pystyleikkuu ja kattaminen.  Suoja- ja vaihettumisviheralueen (R4):   * kasvi-istutuksen kasvualustan kalkitus ja lannoitus * syyskunnostus (mm. lehtien poisto) * perennaistutuksen jakaminen * pensas- ja köynnösistutuksen paikkaus.   Kasvijätteen paikalleen jättäminen (mm. katteeksi).  Toimintaviheralueen (R2) nurmikon kastelu.  Puiden kastelu.  Kasvi-istutusten suojaaminen tuhoeläinvahinkojen estämiseksi.  Kasvi-istutusten talvisuojaukset.  Pensas- ja köynnösistutusten alasleikkaus.  Puiden erikoisleikkaukset (mm. muotoon leikkaus ja latvuksen pienentäminen).  Lahopuun, pystyyn kuolleiden puiden, maapuiden, kantojen, puupölkkyjen ja risukasoja jättäminen lahopuuksi.  Hoitotietojen päivittäminen omaisuudenhallintajärjestelmään (mm. paikkatietojärjestelmä). |
| Muut kunnossapidon suunnittelussa ja kunnossapidossa huomioitavat asiat |
| Omaisuudenhallintajärjestelmän (mm. paikkatietojärjestelmä) tietojen hyödyntäminen kunnossapidon suunnittelussa.  Puiden silmämääräisen kuntoseurannan ja kuntoarviointien (taulukko 9) tulokset mm. puiden kaatotarpeen määrittelyssä.  Vanhojen, kookkaiden ja onttojen jalojen lehtipuiden säilyttämismahdollisuudet monimuotoisuuden etenkin niissä elävän hyönteis-, sieni- ja jäkälälajiston säilyttämiseksi.  Toistuvista haudankaivutöistä aiheutuvien juuristovaurioiden (mm. maan tiivistyminen ja paksujen ankkurijuurien katkeaminen) vaikutus pensaiden ja puiden säilymismahdollisuuteen.  Kasvijätteen (mm. oksien, risujen, nurmikon leikkuujätteen, lehtien) hyödyntäminen istutusalueiden maanparantamisessa ja katteena.  Talvituhoista, käytöstä ja kulumisesta aiheutuvat paikkaustarpeet.  Työkoneiden aiheuttaman maan tiivistymisen estäminen ja hallinta. |

**Taulukko 5. Hautausmaan avoimien viheralueiden (A) hoito, mallipohja.** Jokainen seurakunta ja seurakuntayhtymä muokkaa ja täydentää taulukon sisältöä oman tarpeensa mukaan.

|  |
| --- |
| 5. HAUTAUSMAAN AVOIMIEN VIHERALUEIDEN (A) HOITO |
| Hoitotyöt |
| Rakennus- ja takuuaikainen hoito (kun urakoitsija rakentanut hautausmaan)  Kevätkunnostus  Rikkakasvien ja haitallisten vieraskasvien (taulukko 7) torjunta  Niitto ja niittojätteen käsittely  Raivaus ja raivausjätteen käsittely  Laidunnus  Puiden, pensaiden ja luonnonmuodostumien hoito  Niittypolkujen hoito |
| Hoitotöiden yleiset laatuvaatimukset |
| Avoimien alueiden hoidon laatuvaatimukset ovat soveltuvilta osin Viherympäristöliitto ry:n julkaiseman Viheralueiden kunnossapidon yleinen työselostus VKT 2021 -julkaisun kohdan 64300 Avoimien viheralueiden kasvillisuusalueiden hoitomukaiset.  Laiduntavien eläinten hoito tehdään soveltuvilta osin Viherympäristöliitto ry:n julkaiseman Viheralueiden kunnossapidon yleinen työselostus VKT 2021 -julkaisun kohdan 65200 Viheralueiden eläinten hoito vaatimusten mukaan. |
| Laadunvalvonta |
| Laadunvalvonnassa noudatetaan soveltuvilta osin Viherympäristöliitto ry:n julkaiseman Viheralueiden kunnossapidon yleinen työselostus VKT 2021 -julkaisun kohdan 64300.1 Avoimien viheralueiden kasvillisuusalueiden kunnossapidon laadunarviointi vaatimuksia.  Avoimien viheralueiden hoidon laatua ja turvallisuutta tarkkaillaan säännöllisesti muiden kunnossapitotöiden ohella. |
| Työmenetelmät ja toimintatavat |
| Hautausmaan avoimien viheralueiden hoidossa noudatetaan pääsääntöisesti Viherympäristöliitto ry:n julkaiseman Viheralueiden kunnossapidon yleinen työselostus VKT 2021 -julkaisun kohdan 64300 Avoimien viheralueiden kasvillisuusalueiden hoito työmenetelmiä ja toimintatapoja. |
| Hoitotöiden resurssit ja ajankäyttö |
| Hautausmaan avoimien viheralueiden hoidon resurssit ja ajankäyttö määräytyvät pääsääntöisesti Viherympäristöliitto ry:n julkaiseman Viheralueiden kunnossapidon yleinen työselostus VKT 2021 -julkaisun kohdan 64300 Avoimien viheralueiden kasvillisuusalueiden hoito vaatimusten mukaan. |
| Erikseen sovittavat työtehtävät |
| Takuuajan hoidosta sovitaan erikseen urakka-asiakirjoissa.  Maa-ainesten siemen- ja juuripankkia hyödyntämällä kasvitetuilla alueilla sekä luonnonmonimuotoisuutta edistävillä biotooppipohjaisilla ja dynaamisilla kasvillisuusalueilla määritetään suunnitelma-asiakirjoissa, työohjeissa, urakka-asiakirjoissa tai niiden puuttuessa erikseen sopien, mitkä kasvilajit poistetaan rikkakasveina. Poistettaviksi rikkakasveiksi voidaan määrittää myös vieraslajeja (muita kuin haitallisia vieraslajeja), joita ei haluta kohteeseen.  Niittyjen korjaus eli uusiminen, siirto ja poisto (mm. niityn peruskunnostus).  Niityn paikkaaminen.  Niittojätteen poistaminen.  Raivausjätteen kierrättäminen lahopuuna.  Laiduntaminen. |
| Muut kunnossapidon suunnittelussa ja kunnossapidossa huomioitavat asiat |
| Omaisuudenhallintajärjestelmän (mm. paikkatietojärjestelmä) tietojen hyödyntäminen kunnossapidon suunnittelussa.  Niitto- ja raivaustöissä otetaan huomioon EU:n lintudirektiivi (2009/147/EC), joka antaa pesimisrauhan muun muassa maapesintäisille linnuille heinäkuun loppuun asti. Peruskunnostettavilla niityillä ja käyttöniityillä tehdään ensimmäinen niitto lintujen pesimäaikaan. Myös lupiinikasvustojen torjunnassa voi olla perusteltua niittää jo toukokuussa. Tällöin kiinnitetään erityistä huomiota maapesintäisten lintujen pesiin ja niittotekniikkaan. Lintujen pesät merkitään ja säästetään sekä vältetään niittoa niiden läheisyydessä. Erityisesti niillä alueilla, joilla esiintyy maapesintäisiä lintulajeja säännöllisesti, suositaan myöhäistä niittoajankohtaa (elokuu). |

**Taulukko 6. Hautausmaan metsien (M) hoito, mallipohja.** Jokainen seurakunta ja seurakuntayhtymä muokkaa ja täydentää taulukon sisältöä oman tarpeensa mukaan.

|  |
| --- |
| 6. HAUTAUSMAAN METSIEN (M) HOITO |
| Hoitotyöt |
| Metsän uudistaminen  Taimikoiden hoito  Metsän harvennus  Pienpuuston hoito  Lannoitus |
| Hoitotöiden yleiset laatuvaatimukset |
| Metsien hoidon laatuvaatimukset ovat soveltuvilta osin Viherympäristöliitto ry:n julkaiseman Viheralueiden kunnossapidon yleinen työselostus VKT 2021 -julkaisun kohdan 64400 Metsien hoito mukaiset. |
| Laadunvalvonta |
| Laadunvalvonnassa noudatetaan soveltuvilta osin Viherympäristöliitto ry:n julkaiseman Viheralueiden kunnossapidon yleinen työselostus VKT 2021 -julkaisun kohdan 64400.1 Metsien hoidon laadunarviointi vaatimuksia.  Metsien hoidon laatua ja turvallisuutta tarkkaillaan säännöllisesti muiden kunnossapitotöiden ohella. |
| Työmenetelmät ja toimintatavat |
| Puiden poisto kiipeillen tehdään muun muassa kohteissa, joissa on varottava hautamuistomerkkien vaurioitumista puun poiston yhteydessä.  Haudankaivuun yhteydessä kunttakerros poistetaan niin, että kuntta voidaan asentaa takaisin haudan täytön ja tiivistyksen jälkeen. Irrotettu kuntta välivarastoidaan niin, ettei se pääse kuivumaan, rikkoutumaan, tiivistymään tai muuten vaurioitumaan välivarastoinnin aikana. Kuntan elinvoimasta ja kunnosta huolehditaan välivarastoinnin aikana esimerkiksi kastellen ja varjostaen.  Toimitaan niin, ettei vaurioiteta puiden juuristoa, runkoa ja latvustoa. |
| Hoitotöiden resurssit ja ajankäyttö |
| Puun poisto kiipeillen kuuluu vaarallisiin töihin. Työntekijä on saanut asianmukaisen puunhoidon koulutuksen ja tehtävään perehdytyksen. Puun poisto kiipeillen tehdään aina pari- tai ryhmätyöskentelynä – ei koskaan yksin.  Myrskytuhopuiden korjuu hautamuistomerkkien läheisyydessä vaatii erityistä tarkkuutta ja varovaisuutta. Työntekijä on saanut asianmukaisen puunhoidon tai metsänhoidon koulutuksen ja tehtävään perehdytyksen. Myrskytuhopuiden korjuu tehdään aina pari- tai ryhmätyöskentelynä – ei koskaan yksin.  Myrskytuhopuiden kaatamat ja vaurioittamat hautamuistomerkit dokumentoidaan esimerkiksi valokuvaamalla ennen töihin ryhtymistä.  Myrskytuhopuiden kaatamat hautamuistomerkit asennetaan takaisin paikoilleen. |
| Erikseen sovittavat työtehtävät |
| Puun poisto kiipeillen.  Myrskytuhojen korjuu.  Lahopuun, pystyyn kuolleiden puiden, maapuiden, kantojen, puupölkkyjen ja risukasoja jättäminen lahopuuksi.  Hoitotietojen päivittäminen omaisuudenhallintajärjestelmään (mm. paikkatietojärjestelmä). |
| Muut kunnossapidon suunnittelussa ja kunnossapidossa huomioitavat asiat |
| Omaisuudenhallintajärjestelmän (mm. paikkatietojärjestelmä) tietojen hyödyntäminen kunnossapidon suunnittelussa. |

**Taulukko 7. Hautausmaan haitallisten vieraskasvien poisto, mallipohja.** Jokainen seurakunta ja seurakuntayhtymä muokkaa ja täydentää taulukon sisältöä oman tarpeensa mukaan.

| 7. HAUTAUSMAAN haitallisten vieraskasvien poisto |
| --- |
| Hoitotyöt |
| Haitallisen vieraskasvin torjunta ja poistaminen  Kasvijätteen käsittely ja hävitys |
| Hoitotöiden yleiset laatuvaatimukset |
| Haitallisten vieraskasvien poiston laatuvaatimukset ovat soveltuvilta osin Viherympäristöliitto ry:n julkaiseman Viheralueiden kunnossapidon yleinen työselostus VKT 2021 -julkaisun kohdan 64500 Viheralueiden haitallisten vieraskasvien poisto mukaiset. |
| Laadunvalvonta |
| Laadunvalvonnassa noudatetaan soveltuvilta osin Viherympäristöliitto ry:n julkaiseman Viheralueiden kunnossapidon yleinen työselostus VKT 2021 -julkaisun kohdan 64500 Viheralueiden haitallisten vieraskasvien poisto vaatimuksia. |
| Työmenetelmät ja toimintatavat |
| Haitallisia vieraskasveja sisältävä kasvijäte ja maa-aines poistetaan, käsitellään ja kuljetetaan erityistä varovaisuutta noudattaen, jotta vieraskasvit eivät pääse leviämään.  Kasvijätteen ja maa-aineksen käsittelyssä käytetyt työkoneet ja -välineet sekä kuljetuskalusto pestään huolellisesti ennen niiden käyttöä muussa käytössä.  Huolehditaan, etteivät pesuvedet kulkeudu ympäristöön ja etteivät vieraskasvit leviä työntekijöiden jalkineiden mukana. |
| Hoitotöiden resurssit ja ajankäyttö |
| Hautausmaan haitallisten vieraskasvien poiston resurssit ja ajankäyttö määräytyvät pääsääntöisesti Viherympäristöliitto ry:n julkaiseman Viheralueiden kunnossapidon yleinen työselostus VKT 2021 -julkaisun kohdan 64500 Viheralueiden haitallisten vieraskasvien poisto vaatimusten mukaan. |
| Erikseen sovittavat työtehtävät |
| Hoitotietojen päivittäminen omaisuudenhallintajärjestelmään (mm. paikkatietojärjestelmä). |
| Muut kunnossapidon suunnittelussa ja kunnossapidossa huomioitavat asiat |
| Vieraslajit.fi -verkkosivuston (<https://vieraslajit.fi/>) ja ViherRiski-tietopankin (<https://www.vyl.fi/tietopankki/viherriski/>) tietojen hyödyntäminen hoidon suunnittelussa.  Omaisuudenhallintajärjestelmän (mm. paikkatietojärjestelmä) tietojen hyödyntäminen kunnossapidon suunnittelussa. |

**Taulukko 8. Hautausmaan dynaamisten kasvi-istutusten hoito, mallipohja.** Jokainen seurakunta ja seurakuntayhtymä muokkaa ja täydentää taulukon sisältöä oman tarpeensa mukaan.

| 8. HAUTAUSMAAN dynaamisten kasvi-istutusten hoito |
| --- |
| Hoitotyöt |
| Voimakkaasti leviävien ja ei toivottujen lajien poistaminen  Haitallisten vieraskasvien (taulukko 7) torjunta  Kasvijätteen käsittely |
| Hoitotöiden yleiset laatuvaatimukset |
| Dynaamisten kasvi-istutusten hoidon laatuvaatimukset ovat soveltuvilta osin Viherympäristöliitto ry:n julkaiseman Viheralueiden kunnossapidon yleinen työselostus VKT 2021 -julkaisun kohdan 64700 Viheralueiden dynaamisten kasvi-istutusten hoito mukaiset. |
| Laadunvalvonta |
| Laadunvalvonnassa noudatetaan soveltuvilta osin Viherympäristöliitto ry:n julkaiseman Viheralueiden kunnossapidon yleinen työselostus VKT 2021 -julkaisun kohdan 64700.1 Viheralueiden dynaamisten kasvi-istutusten hoidon laadunarviointi vaatimuksia.  Dynaamisten kasvillisuusistutusten hoidon laatua ja turvallisuutta tarkkaillaan säännöllisesti muiden kunnossapitotöiden ohella. |
| Työmenetelmät ja toimintatavat |
| Hautausmaan dynaamisten kasvi-istutusten hoidossa noudatetaan pääsääntöisesti Viherympäristöliitto ry:n julkaiseman Viheralueiden kunnossapidon yleinen työselostus VKT 2021 -julkaisun kohdan 64700 Viheralueiden dynaamisten kasvi-istutusten hoito työmenetelmiä ja toimintatapoja. |
| Hoitotöiden resurssit ja ajankäyttö |
| Hoito ajoitetaan pääsääntöisesti keväälle ja alkukesälle, jolloin kasvien välinen kilpailu on yleensä ankarinta. |
| Erikseen sovittavat työtehtävät |
| Suunnitelma-asiakirjoissa, työohjeissa, urakka-asiakirjoissa tai niiden puuttuessa erikseen sovittaessa määritellään, mitkä kasvilajit poistetaan ei-toivottuina kasvilajeina.  Dynaamisten kasvi-istutusten korjaus eli uusiminen, siirto ja poisto (mm. istutuksen peruskunnostus).  Hoitotietojen päivittäminen omaisuudenhallintajärjestelmään (mm. paikkatietojärjestelmä). |
| Muut kunnossapidon suunnittelussa ja kunnossapidossa huomioitavat asiat |
| Hoitoa ei kohdisteta yksittäisin kasveihin tai kasviryhmiin vaan hoidetaan kokonaisvaltaisemmin koko kasvillisuusaluetta.  Omaisuudenhallintajärjestelmän (mm. paikkatietojärjestelmä) tietojen hyödyntäminen kunnossapidon suunnittelussa. |

**Taulukko 9. Hautausmaan kunto- ja turvallisuustarkastukset ja -inventoinnit, mallipohja.** Jokainen seurakunta ja seurakuntayhtymä muokkaa ja täydentää taulukon sisältöä oman tarpeensa mukaan.

| 9. HAUTAUSMAAN kunto- ja turvallisuustarkastukset ja -inventoinnit |
| --- |
| Työtehtävät |
| Mittaukset ja kartoitukset  Tulosten raportointi ja dokumentointi  Muutos- ja korjausehdotukset  HUOM! Hautausmaalla tehtävät tarkastukset ja inventoinnit:   * puiden silmämääräinen kuntoseuranta * puiden kuntoarviointi * laitteiden ja järjestelmien tarkastus * rakenteiden, kalusteiden ja varusteiden kuntoseuranta * arvokkaiden hautojen ja hautamuistomerkkien inventointi * hautamuistomerkkien turvallisuuden tarkastus * hautojen hoitotason tarkastaminen. |
| Työtehtävien yleiset laatuvaatimukset |
| Kunto- ja turvallisuustarkastuksien ja -inventointien laatuvaatimukset ovat soveltuvilta osin Viherympäristöliitto ry:n julkaiseman Viheralueiden kunnossapidon yleinen työselostus VKT 2021 -julkaisun kohdan 65100 Viheralueiden kunto- ja turvallisuustarkastukset ja -inventoinnit mukaiset. |
| Laadunvalvonta |
| Kunto- ja turvallisuustarkastuksien ja -inventointien laadunvalvonnassa varmistetaan, että tarkastukset tehdään suunnitellun aikataulun mukaan ja tarkastuskohteen edellyttämässä laajuudessa. |
| Työmenetelmät ja toimintatavat |
| Haudan hoitamattomuuden seurantaa toteutetaan erikseen sovitulla tavalla, kuten valokuvaamalla.  Hoitamattoman haudan tietoihin kirjataan syy hoitamattomuudelle sekä mahdollinen haudan kunnostaminen. |
| Hoitotöiden resurssit ja ajankäyttö |
| Lakisääteinen hautausmaakatselmus kerran vuodessa. Katselmuksen toteuttaa kirkkoneuvoston nimeämä taho. Katselmuksessa tarkastetaan muun muassa:   * hautaustoimen ohjesäännön noudattaminen * hautausmaan käyttösuunnitelman noudattaminen * hautakirjanpidon yhteneväisyys hautausmaalla tehtyjen toimenpiteiden kanssa * hoitamattomien hautojen määrä * sopimushautojen hoidon toteutus sopimusten ja/tai hautainhoitorahaston periaatteiden mukaan * uudisrakentamisen ja siihen liittyvän rakennus- ja takuuaikaisen hoidon toteutuminen * rakennusten ja hautausmaiden korjauksen ja perusparannuksen toteutuminen suunnitelmien mukaan.   Vaarallisten hautamuistomerkkien tarkastus kerran vuodessa.  Hoitamattomien hautojen tarkastus kerran vuodessa.  Muut tarkastukset, inventoinnit ja seurantatehtävät sekä niiden aikataulut ja dokumentointi määritetään hautausmaan hoitosuunnitelmassa. |
| Erikseen sovittavat työtehtävät |
| Tarkastus- ja inventointitietojen päivittäminen omaisuudenhallintajärjestelmään (mm. paikkatietojärjestelmä). |
| Muut kunnossapidon suunnittelussa ja kunnossapidossa huomioitavat asiat |
| Hautausmaiden inventoinnissa noudatetaan Museoviraston julkaisun Hautausmaiden inventointiopasohjeita. |

**Taulukko 10. Hautausmaan järjestelmien hoito ja käyttö, mallipohja.** Jokainen seurakunta ja seurakuntayhtymä muokkaa ja täydentää taulukon sisältöä oman tarpeensa mukaan.

| 10. HAUTAUSMAAN järjestelmien hoito ja käyttö |
| --- |
| Hoitotyöt |
| Toimintakunnon tarkastus  Toimintakunnosta ja turvallisuudesta huolehtiminen  HUOM! Tähän sisältyy:   * sähkönjakelujärjestelmät * valaistusjärjestelmät * hulevesijärjestelmät * vedenjakelujärjestelmät * kastelujärjestelmät * kamera- ja valvontajärjestelmät. |
| Hoitotöiden yleiset laatuvaatimukset |
| Järjestelmien hoidon ja käytön laatuvaatimukset ovat soveltuvilta osin Viherympäristöliitto ry:n julkaiseman Viheralueiden kunnossapidon yleinen työselostus VKT 2021 -julkaisun kohtien 63311 Viheralueiden kastelujärjestelmien hoito ja käyttö, 70000 Viheralueiden huolto- ja informaatiojärjestelmien hoito ja käyttö ja 80000 Viheralueiden muiden järjestelmien hoito ja käyttö mukaiset. |
| Laadunvalvonta |
| Laadunvalvonnassa noudatetaan soveltuvilta osin Viherympäristöliitto ry:n julkaiseman Viheralueiden kunnossapidon yleinen työselostus VKT 2021 -julkaisun kohtia:   * 71000.1 Viheralueiden valaistusjärjestelmien hoidon ja käytön laadunarviointi * 73000.1 Viheralueiden sulanapitojärjestelmien hoidon ja käytön laadunarviointi * 81000.1 Viheralueiden hulevesijärjestelmien hoidon ja käytön laadunarviointi * 82000.1 Viheralueiden vedenjakelujärjestelmien hoidon ja käytön laadunarviointi.   Järjestelmien laatua ja toimivuutta tarkkaillaan säännöllisesti muiden kunnossapitotöiden ohella. |
| Työmenetelmät ja toimintatavat |
| Hautausmaan teknisiä järjestelmiä käytetään, huolletaan ja tarkastetaan valmistajan ohjeiden mukaan.  Vedenjakelujärjestelmät ja kastelujärjestelmät tyhjennetään syksyllä. |
| Hoitotöiden resurssit ja ajankäyttö |
| Valaisimien, pistorasiatolppien ja sulanapitojärjestelmän kunto tarkistetaan syksyisin ja vialliset kunnostetaan välittömästi. |
| Erikseen sovittavat työtehtävät |
| Hoitotietojen päivittäminen omaisuudenhallintajärjestelmään (mm. paikkatietojärjestelmä).  Järjestelmien korjaustyöt. |
| Muut kunnossapidon suunnittelussa ja kunnossapidossa huomioitavat asiat |
| Omaisuudenhallintajärjestelmän (mm. paikkatietojärjestelmä) tietojen hyödyntäminen kunnossapidon suunnittelussa. |